b'\n_START_ARTICLE_\nKijevo universitetas\n_START_SECTION_\nIstorija\n_START_PARAGRAPH_\n\xc4\xaekurtas 1834 kaip \xc5\xa0v. Vladimiro imperatori\xc5\xa1kasis universitetas. Pirmasis rektorius Michailas Maksimovi\xc4\x8dius. 1918-1919 m. neveik\xc4\x97. 1920-1939 m. Kijevo universitetas, 1939-1994 m. \xe2\x80\x93 Kijevo valstybinis T. \xc5\xa0ev\xc4\x8denkos universitetas, nuo 1994 m. Kijevo T. \xc5\xa0ev\xc4\x8denkos nacionalinis universitetas. 1834 m. veik\xc4\x97 Filosofijos fakultetas su Istorijos ir filologijos, Fizikos ir matematikos skyriais (62 studentai). 1835 m. \xc4\xafkurtas Teis\xc4\x97s, 1841 m. \xe2\x80\x93 Medicinos fakultetas. V\xc4\x97liau i\xc5\xa1 Filosofijos fakulteto \xc4\xafkurti Filologijos ir Gamtos moksl\xc5\xb3 fakultetai._NEWLINE_U\xc5\xbedarius Vilniaus medicinos-chirurgijos akademij\xc4\x85 daug jos profesori\xc5\xb3 ir student\xc5\xb3 1842 m. perkelta \xc4\xaf medicinos fakultet\xc4\x85. Kartu perkelta did\xc5\xbeioji dalis Vilniaus universiteto geologin\xc4\x97s kolekcijos, kuri iki \xc5\xa1iol negr\xc4\x85\xc5\xbeinta. 1887 m. universitete veik\xc4\x97 lietuvi\xc5\xb3 student\xc5\xb3 b\xc5\xabrelis.'